text: Den Store Strikkedyst forandrede hans liv
  08 december 2016 kl. 16.14
  Kouchi blev vært på Den Store Strikkedyst. Pludselig var han kendt og sagde sit job op. Nu er han rengøringsassistent. Og taknemmelig.
  Da Kouchi Radhakrishnan i 2014 meldte sig som deltager i den første udgave af TV SYDs Den Store Strikkedyst, havde han kun strikket i tre år og hans mål var klart: Han ville nyde en gratis overnatning på Gram Slot.
  Han fik meget mere. 
  Hans liv tog et borgmestersving af de store: Han blev spottet som den nye karismatiske vært på programmet, han blev kendt, genkendt og talt til af fremmede mennesker, han sagde sit faste lærerjob op, blev turnerende foredragsholder og stiftede sig eget firma i garnets univers.
  - Det har været en fantastiske rejse. Fra den ene dag til den anden gik jeg fra bare at være mig selv til at være ham, der blev oplevet af andre, og der stod jeg med et valg: At insistere på min ret til privathed, selv om jeg nu var kendt, eller at åbne op over for dem, jeg ikke kendte, men som mente, at de kendte mig. Lille bitte mig. Jeg valgte det sidste. Jeg tog kampen op med garnet.
  Kouchi Radhakrishnan, vært på Den Store Strikkedyst: "Gør det, du har lyst til. hop ud i det. Hvis ikke du kan bunde, kan du gå tilbage. Værre er det ikke"
  - Det har forandret mit liv. Jeg er taknemmelig , fortæller Koushi og så begynder han at nævne alle dem, han gerne vil takke, nu hvor TV SYD efter tre sæsoner lukker en af sine største successer og sender Den Stores Strikkedyst til de evige garnmarker.
  - Tak til alle parterne i produktionen. Dommerne, deltagerne, publikum, seerne, tv-folkene, siger Kouchi Radhakrishnan, som fik en erfaring mere med fra sit liv med Den Store Strikkedyst:
  - Gør det, du har lyst til. hop ud i det. Hvis ikke du kan bunde, kan du gå tilbage. Værre er det ikke.
  
  Kouchi Radhakrishnan:
  Uddannet skolelærerOpsagde sit faste jobStiftede eget firma med foredrag, workshops, bøger om strik mmHar udgivet to bøger om strik og en tredje er på vej på forlaget TurbineNu: RengøringsassistentJanuar 2017: Speciallærer i Give
  Se mere til Kouchi her www.swagknit.dk
  
  